[{"text_idx": "#000000", "text": "Kliinikumi mammobuss tuleb Ja\u0308rvamaale ka novembris"}, {"text_idx": "#000001", "text": "Rinnava\u0308hi varaseks avastamiseks tehakse Eestis naistele rinnava\u0308hi so\u0303eluuringut. So\u0303eluuringu eesma\u0308rk on avastada rinnava\u0308hk vo\u0303imalikult varases staadiumis ning va\u0308hendada sel moel haigusesse suremust ja to\u0303sta haigete elukvaliteeti. On ta\u0308htis, et ka ilma kaebuste vo\u0303i su\u0308mptomiteta naised uuringul ka\u0308iksid, sest rinnava\u0308hk varajases staadiumis endast ma\u0308rku ei anna."}, {"text_idx": "#000002", "text": "Ta\u0308navu, 2019. aastal, on rinnava\u0308hi so\u0303eluuringule oodatud naised su\u0308nniaastatega 1951, 1952, 1957, 1959, 1961, 1963, 1965, 1967 ja 1969, kellel on kehtiv Eesti haigekassa kindlustus ja kellele viimase kahe aasta jooksul ei ole mammograafilist uuringut tehtud. Haigekassa saadab eelnimetatud aastail su\u0308ndinud naistele rahvastikuregistris oleva aadressi ja\u0308rgi kutsed, kuid andmebaasi ebata\u0308psuse to\u0303ttu ei pruugi ko\u0303ik naised kutseid siiski saada \u2013 see ei ole takistuseks uuringule tulemisel. Seega, kui olete su\u0308ndinud just nimetatud aastail, siis vo\u0303ite julgesti kutset ootamata uuringule registreeruda. So\u0303eluuringu kutse on mo\u0303eldud meeldetuletuseks so\u0303eluuringus osalemiseks."}, {"text_idx": "#000003", "text": "Kliinikumi mammobuss oli ta\u0308navu maakonnas septembrikuus, lisaks saab so\u0303eluuringule end kirja panna novembrisse, kui buss on taas Ja\u0308rvamaale tulemas: Tu\u0308ri tervisekeskuse hoovis on mammobuss 4. novembril ning Paide muusika- ja teatrimaja parklas 5.\u20138. novembril."}, {"text_idx": "#000004", "text": "Mammograafia so\u0303eluuring on kindlustatud naisele tasuta."}, {"text_idx": "#000005", "text": "Naised, kes on so\u0303eluuringu sihtgrupist nooremad vo\u0303i vanemad, peaksid rinnakaebuste korral po\u0308o\u0308rduma perearsti vo\u0303i naistearsti poole, kes teeb esmase la\u0308bivaatuse ning suunab vajadusel rinnauuringutele. Saatekirjaga on ka neile naistele kliinikumis uuringud tasuta."}, {"text_idx": "#000006", "text": "So\u0303eluuringule po\u0308o\u0308rdumiseks palume registreeruda telefonil 731 9411 to\u0308o\u0308pa\u0308evadel kell 8.00-16.00ni. Samas saab uuringuid teha ka arsti poolt antud saatekirja alusel."}, {"text_idx": "#000007", "text": "Vaata u\u0308le-eestilist mammobussi ajakava SIIT."}]